Marijampolės miesto seniūnija

Marijampolės miesto seniūnija – administracinis-teritorinis vienetas Marijampolės savivaldybėje, Suvalkijos etnografiniame regione, sutampa su Marijampolės miesto ribomis. Seniūnijoje gyventojams teikiamos viešojo administravimo ir viešosios paslaugos, tenkinant vietos bendruomenės poreikius ir interesus.

 Geografija 

Seniūnija užima visą Marijampolės miestą, jo teritorija apima miesto dalis: Degučius, Kareivines, Kvietiškį, Laikštę, Mokolus, Nartą, Pabaigus, Skaisčiūnus, Steponiškes, Tarpučius, Triobiškius. Per miestą teka Šešupė (pietuose patvenkta), prie jos įrengti Ramybės parkas, Marijampolės poezijos parkas, Pašešupio parkas. Miestu praeina Kazlų Rūdos–Šeštokų geležinkelis, stovi Marijampolės geležinkelio stotis.

 Istorija 

Seniūnija įkurta 2023 m. gegužės 29 d., kai Marijampolės savivaldybės taryba priėmė sprendimą įsteigti vieną Marijampolės miesto seniūniją vietoje naikinamų trijų – Degučių, Mokolų ir Narto seniūnijų, kuriose atitinkamai gyveno 16 209, 10 109 ir 10 409 žmonės (2021 m. surašymo duomenimis). Seniūnijos buveine parinkta R. Juknevičiaus g. 28. Tai buvusios Degučių seniūnijos patalpos.Marijampolės miesto seniūnija. Marijampole.lt (tikrinta 2025-05-10). Parengtai savivaldybės įstaigų optimizacijai nepritarė opozicija: užuot kūrus naują darinį, būtų užtekę seniūnijų darbuotojus priskirti jų veiklos pobūdžiui atitinkantiems savivaldybės administracijos skyriams.Marijampolės mieste bus du merai?!  miesto.lt 2023-07-13 Siekiant išsiaiškinti gyventojų nuomonę (pritarimą arba nepritarimą) dėl šių seniūnijų sujungimo į vieną bendrą seniūniją, liepos 10–14 d. paskelbta savivaldybės gyventojų, kurių gyvenamoji vieta buvo deklaruota Degučių, Mokolų ir Narto seniūnijose, apklausa.Marijampolėje – gyventojų apklausa dėl seniūnijų sujungimo suduvosgidas.lt 2023-07-04 Vykusioje apklausoje gyventojai dalyvavo vangiai – savo nuomonę pareiškė vos 79 gyventojai iš 36 992 balsavimo teisę turėjusių asmenų. Iš balsavusiųjų 22 pasisakė už seniūnijų sujungimą ir 57 buvo prieš.Apklausa dėl miesto seniūnijų sujungimo gyventojų nesudomino suvalkietis.lt 2023-07-19

Naujoji Marijampolės miesto seniūnija darbą pradėjo 2023 m. rugpjūčio 1 d. Seniūnijai vadovauti paskirta buvusi Narto seniūnė Dalė Sabaliūnienė.Pradeda veikti Marijampolės miesto seniūnija suduvosgidas.lt, 2023-08-02 Seniūnijų sujungimas į vieną buvo administracinės procedūros pobūdžio, todėl paslaugų teikimo tvarka ir vietos išliko nepakitusios. Naujosios seniūnijos personalas užėmė buvusių seniūnijų patalpas – aptarnaujami gretimų mikrorajonų gyventojai pagal jų gyvenamąją vietą. 2025 m. liepą seniūnijos administracija persikėlė į naujas ir patogias patalpas Laisvės g. 18-6.Marijampolės miesto seniūnija – jau naujuose, šiuolaikiškuose namuose. 2025-07-02, Marijampole.lt (tikrinta 2025-11-10).

Dar 1997 m. patvirtintas Marijampolės herbas, kurį naudoja ir seniūnija.

 Seniūnai 
 Dalė Sabaliūnienė, nuo 2023 m.
 Ilona Naujokienė, l.e.p. 2025 m.
 Ieva Jundienė, nuo 2025 m.Marijampolės miesto seniūnija turės naują vadovę. 2025-03-17, Marijampole.lt (tikrinta 2025-11-10).

 Seniūnaitijos 

Seniūnijoje yra 13 seniūnaitijų:Marijampolės miesto seniūnija. Marijampole.lt (tikrinta 2024-08-24).
 Degučių seniūnaitija
 Sodų seniūnaitija
 Kvietiškio seniūnaitija
 Seminarijos seniūnaitija
 Ašmenos seniūnaitija
 Senamiesčio seniūnaitija
 Tarpučių seniūnaitija
 Šaltinio seniūnaitija
 Sūduvos seniūnaitija
 Uosupio seniūnaitija
 Pabaigų seniūnaitija
 Javonio seniūnaitija
 Pašešupio seniūnaitija

 Šaltiniai 

Kategorija:Marijampolės savivaldybės seniūnijos
Kategorija:Lietuvos miestai-seniūnijos